Hlina, Alojz, poslanec NR SR (2015-06-30):
Vážený pán predseda, vážená pani riaditeľka, vážené kolegyne, kolegovia, ja som aj minulý rok vystupoval k správe. A teraz či sa dopočujem, že poľnohospodársky výbor teda vlastne ani nerokoval o tej správe, lebo však ani tam neboli. (Povedané so smiechom.) Podľa mňa také zvláštne, ale dúfam, že táto správa nedopadne aj kvôli tomu, že k nej vystupujem, tak, ako dopadli zelené správy, lebo neviem, ktorí viete, ktorí nie, také, že zelené správy ja som tu analyzoval a hlavne lesnú správu. To by nikto neveril, že v lesnej správe to vychádzalo tak, že čím viac vyťažíte z tých lesov, tak tým viac drevnej hmoty tam je. To bola taká, by som povedal, že slovenská konštanta. Ja som sa to snažil to tu vysvetliť, nikto to nerozporoval, nikto sa k tomu nevyjadril, ale riešením bolo, že zelené správy sa už nepredkladajú do parlamentu, už iba do výboru. Čiže vyriešilo sa to úplne kulantne. Predpokladám, že aj tu keby niekto, že moc upozorňoval na činnosť fondu, tak príde tu nejaký návrh, že treba to dať len do výborov. Ale ako vidíte, výbory rokujú tak, že nie sú uznášaniaschopné, čiže sa k samotnej správe ani nevyjadrili. Normálne za tie peniaze by ste tam chodiť mohli a mohli by ste aspoň pro forma držať nejakú štafáž, že teda, že o tom rokujete. Akože nerokovať o správe o pozemkovom fonde, pretože nebola uznášaniaschopná, uznášaniaschopný výbor, poľnohospodársky výbor a pozemkový fond, to je úplne bytostne spojené, hej. Tak už o čom by mal? Tak poľnohospodársky výbor by asi nemal rokovať, ja neviem, o tom, že koľko hudby sa bude hrať v rádiách, ale toto by mali byť všetci, aj tí, čo tam nechodia, tak aj tí by tam mali prísť na takúto. A to možno svedčí o tom, že ako to tu funguje, ale o tom svedčí aj to, o čom budem hovoriť. V zásade ja spomeniem tri veci, tri záležitosti. Jednu mimoriadne nemilú, mimoriadne nemilú a to je to, že znova ako sa hospodári. Predpokladám, pani riaditeľka, že to v tej správe ste nejako necizelovali, že čo sa podarilo fondu, hej, že fondu sa podarilo zameniť 65 ha pôdy pri Bratislave. Proste dá sa povedať, to najlepšie, créme de la créme. To je créme de la créme, proste, mať 65 ha scelenej pôdy pri letisku v napojení na diaľnicu, to je fantázia. (Povedané so smiechom.) A vyzerá, že táto fantázia niekoho strašne trápila. Zhodou okolností to bol sused premiéra Roberta Fica, ktorému proste nedala spávať, týchto 65 hektárov. Viete, to sú náhody. Ja to teda nepreceňujem, ja, ja len hovorím, že tak sa veci majú. Čiže sused premiéra Roberta Fica si spomenul, že týchto 65 ha by teda rád zamenil a proste využil tú klasickú fintu, ktorá tu, všetci tu šálite, každý proste, furt to niekoho zláka, či Slavkov, či čo, furt niekoho. Ale, ale zobrať 65 ha scelenej pôdy, hej, ale napadajú ma naozaj expresívne výrazy, že čo to bolo vlastne. To bola, to bola fakt veľká krádež. Hej? To, ale je to už blízko. Tak, jak Pečniansky les je pod oknami parlamentu. Proste tu 25 ha zamenili zase lesníci, hej, že proste si niekto spomenul, že by zrovna tu chcel, a Štátne lesy uznali, že tieto lesy nechcú, ale chcú lesy niekde v Šiatorskej Bukovinke. Tu kto vie, pomaly ani nevieme, kde je Šiatorská Bukovinka, však? Ale si zoberte, že niekto zamenil 22 ha lesa oproti parlamentu v Bratislave za lesy v Šiatorskej Bukovinke. A teraz, Slovenský pozemkový fond, strážca poľnohospodárskej pôdy, zamenil 65 ha pôdy, krásna rovina, to je sklo, tam môžete, to, to je tabuľa, hej, vysporiadanej, scelenej. A ešte čo, ako sa hovorí, čert nechcel, ešte možnosť aj stavať, len to sa teda ten fond dozvedel až poobede. Doobeda ešte nevedel, či tak nejako to bolo. Hej? Doobeda ešte nevedel, že sa dá stavať, a poobede už teda, žiaľ, už no. Proste to môžete hovoriť, naozaj ja mám aj ovce, aj kone mám a oni moje tieto zvieratá seno žerú, viete, naozaj, však od toho tak sú, od toho majú aj tie pažeráky, všetko, čo má mať, im to možno môžete hovoriť. Ale hovoriť našim ľuďom, proste že to je náhoda? Ale ja to, viete, prečo to hovorím? Lebo to je podľa mňa lúpež. To je lúpež, lebo 65 ha, keby ste si to vynásobili, že z pôdy, na ktorej môžete stavať pri Bratislave pri letisku, keby ste tam dali 100 eur za 1 m2, to je 65 mil. eur. To je koľko? 2,4 mld. korún. Zdá sa vám to veľa? Tak si dajte polku, tak si dajte 1,2 mld. korún v starých peniazoch. Proste stále hovoríme o miliarde, o miliarde, miliarda hore-dole, tu miliarda nie je peniaz. Proste ak pozemkový fond mal takýto pozemok, tak mal povedať, že ho chce predať. A mohli sme mať nie 20 mil., čo vy tu hovoríte, že ste vyhospodárili, lebo vám platia, konečne platia, mohli ste mať ďalších plus 30, 35, 40 ste mohli mať. Keby niekomu na tom záležalo. Ale to je, keby to niekto primárne len išiel po predaji, čo ja nehovorím, že má, ale keby tomuto štátu, keby ľuďom tejto krajiny, keby susedovi premiéra Fica záležalo na tejto krajine, tak povie, nechám to tak, lebo viem, že môj sused Robert Fico tie pozemky potrebuje, keď bude chcieť nejakú investíciu. Lebo keď prídete niekde do Chicaga, keď prídete niekde do Hong Kongu alebo niekde, kde ešte majú peniaze, a poviete, že máte 65 ha scelenej pôdy pri letisku s výjazdom na diaľnicu s možnosťou stavať, a poviete, že toto dáte do banku, tak vám hovorím, že vám rozprestrú červený koberec. Lebo to je niečo, s čím prídete, neprídete tam ako nejaký chudobný príbuzný, že dajte nám nejakých 5 korún. Čiže štát mal scelených 65 ha s možnosťou stavať výhľadovo, lebo on to, chudák, ten fond, nevedel, to je také, ale už sa o tom nebavme. Mal. A čo urobil? Zbavil sa, ja nechcem, nechcem, nechcem to, nechcem tieto veľké peniaze, nechceme to mať v zálohe, vláda nepovedala. Pani Matečná, máte nejaké pozemky, ktoré by sme mohli nejakým spôsobom takýmto vysporiadať? Vždy sa dá. Hej, niekto hovorí, že už nie je čo ukradnúť, vždycky sa dá. Vždycky sa dá. Viete, že vždy niečo nájdu, už by jeden neveril, že čo ešte sa dá. Našli. Ja, že, naozaj žasnem nad tou sofistikovanosťou a geniálnosťou tých ľudí, že proste nájdu. Teraz púšťate vyvlastňovacie procesy, to chcem spomenúť. Tuná je zákon o vyvlastňovaní, teraz tu je v mimoriadnom čítaní vyvlastňovanie. Ide sa vyvlastňovať, lebo štát potrebuje súrne mať nejakú scelenú pôdu, ide, ako sa hovorí, zlomiť všetko na kolese, proste všetko ide vyvlastniť, to je vysoko invazívny akt, ide v rozpore, aj keď mne územný plán nevadí, lebo ak je to alebo uznávame, a na druhej strane 65 ha ide preč. Kia stojí na 58 ha. Kia stojí na 58 ha! 65 ha sused Roberta Fica proste zamenil s pozemkovým fondom pri Bratislave! Každý, kto má trošku chochmesu, trošku rozumu, tak vie, o čo ide. Naozaj fond poškodil občanov tejto krajiny minimálne o miliardu starých korún. Slovenský pozemkový fond poškodil občanov tejto krajiny svojou nezodpovednosťou minimálne o miliardu korún. Také malo byť uznesenie vášho výboru, ktoré ani nebolo, lebo nebolo uznášaniaschopné. To je prístup. A to je – a teraz prejdem pomaly plynule k druhej časti – to je a to o tom svedčí, o sile vášho výboru, pani Košútová, o sile vášho výboru, kde v Správnej rade Slovenského pozemkového fondu je asistent poslanca Martvoňa. Viete, to je presne, o tom to hovorí, to je, že aký máte k tomu vzťah, hej. Takže robí, ja uznávam, že sú, určitá skupina tuná zastupujúca poľnohospodárov by mala mať nejaký vplyv v pozemkovom výbore, nemá, lebo vplyv v pozemkovom výbore je transformovaný cez poslanca Martvoňa nejaký právnik. Viete, to je presne, to hovorí o tom. O čom to hovorí, o vašom záujme alebo o vašej slabosti? No, o vašom záujme alebo o vašej slabosti? Ste taká slabá? Poľnohospodárska loby zastúpená pani Košútovou, pánom Záhumenským, v dobrom teraz hovorím. Majú tuná mať svojich poľnohospodári, svojich predstaviteľov. Tak vám hovorím, vážení poľnohospodári, že títo vaši zástupcovia sú mimoriadne slabí, lebo ich pre toto, ma napadá expresívny výraz, asistent poslanca Martvoňa. To už nehovoríme, že poslanca Martvoňa otec zrazu je v pozemkovom fonde v Kubíne. Čo tam ešte, kde tam ešte je? Zrazu sa zaľúbili. Viete, právnici v správnej rade pozemkového fondu, to ako keby si do lekárskej komory nabrali zástupcu pohrebných služieb. Proste, to je, viete, právnik nemá záujem, on vidí pôdu ako zdroj toho, že čo sa s ňou dá urobiť, ako sa dá s ňou obchodovať. Poľnohospodár primárne pristupuje k pôde ako k niečomu, na čom sa dá nieže zarobiť, ale na čom sa dá niečo vyrobiť. A právnik pristupuje z premisy, ako sa dá na tom zarobiť. Čiže nominujte si, kľudne si tam nominujte právnikov, ja tam chcem vidieť poľnohospodára, možno keby tam bol nejaký normálny, zdravý, sedliacky chlap, tak povie, nebláznite už, nebláznite, však nemôžete to celé rozkradnúť, niečo nechajte, niekde musíme aj pestovať. Vymeňte to, zameňte, ale nerobte to takýmto spôsobom. A keď, keď je to už naozaj nevyhnutné, tak na tom zarobte. Poslednú vec, ktorú som chcel spomenúť, a to je taká výhľadová, bohvie, či ja budem k tomu sa analyzovať, alebo nie, pán Jahnátek tu prišiel s tým, že mladí poľnohospodári, neviem čo, teraz to, jedna alebo dve tlačovky, proste to bola veľká vec. To proste poľnohospodári sa dostanú k pôde, som sa snažil k tomu vystúpiť, že ak to bude realizované, tak sa to dotkne možno 100 ľudí, možno 120, ja som vtedy aj avizoval, len potom sme to prehodnotili, lebo pán Jahnátek povedal, že ako to ešte oni budú všelijako komplikovať, že 2. 1. treba prísť odovzdať žiadosť, ale údajne kolega z MOST-u – HÍD tam bol odovzdať tie žiadosti, tak dávam do pozornosti, naozaj v tej ďalšej správe aby sme sa dozvedeli pravdu, lebo jedna pravda je, čo sa povie do kamery, jedna pravda je, čo sa povie, teda prejaví ako, ako záchrana tohto sveta a mladých poľnohospodárov, a druhá pravda je, že čo bude na papieri. Tak naozaj v tej ďalšej správe by bolo dobré sa pozrieť, že koľkí mladí poľnohospodári a všetko, tie oslavné ódy a celé tie fanfáry, čo s tým boli spojené, sa naozaj reálne dostali k nejakému, nejakému slížu pôdy, či ste im dali nejaký ten slíž pôdy, kde sa môžu trápiť. Lebo ja poznám takých, čo by za to, že sa dostanú k nejakému slížu pôdy, sú ochotní nohy si zodrať, len sa nevedia k tomu dostať. Kdežto sused premiéra Fica nieže sa vie dostať k pôde, on je čarodejník, čarodejník, 65 ha scelených, dokázal vás presvedčiť, vašu správnu radu, správnu radu zastúpenú naozaj poľnohospodárskou loby, ktorá primárne sleduje záujmy poľnohospodárov, dokázali presvedčiť, že zrovna to je ten, ten, to najlepšie, čo môžeme urobiť. Zameniť so susedom premiéra Fica 65 ha. Končím tým, že Slovenský pozemkový fond svojím nezodpovedným prístupom pripravil občanov tejto krajiny minimálne, minimálne o miliardu slovenských korún. Ďakujem.